L 228/40
BG
Официален вестник на Европейския съюз
15.9.2023 г.
(6)
Целесъобразно е тези изисквания да продължат да се прилагат за операторите на въздухоплавателни средства, изпълняващи полети като общо въздушно движение във въздушното пространство на Единното европейско небе по време на всички фази на полета и в работната площ на летището, с изключение на въздухоплавателните средства, посочени в член 2, параграф 3, буква а) от Регламент (ЕС) 2018/1139.
Държавите членки следва да гарантират, че при експлоатацията на последните въздухоплавателни средства надлежно се отчита безопасността на полетите на всички други въздухоплавателни средства.
Държавите членки обаче може да решат да прилагат настоящия регламент по отношение на тези въздухоплавателни средства.
(7)
В съответствие с приложното поле на Регламент (ЕО) № 29/2009 в настоящия регламент следва да се предвидят същите изключения от изискванията за линия за предаване на данни като тези, предоставени по силата на Решение за изпълнение (ЕС) 2019/2012 на Комисията (7).
(8)
В член 14, параграф 2 от Регламент за изпълнение (ЕС) No 1079/2012 е предвидено освобождаване от задължението при експлоатация на въздухоплавателни средства, за които се изисква ползването на радиотелефони, тези радиотелефони да са пригодени за канално отстояние от 8,33 kHz.
Настоящият регламент не следва да променя предвидените случаи на освобождаване.
(9)
При разработването на изискванията в настоящия регламент е взето надлежно предвид съдържанието на Генералния план за УВД, както и оборудването за комуникация, навигация и обзор, включено в него.
(10)
Със своето Становище 01/2023 Агенцията за авиационна безопасност на Европейския съюз изготви и представи на Комисията проект на правила за изпълнение в съответствие с член 75, параграф 2, букви б) и в) и член 76, параграф 1 от Регламент (ЕС) 2018/1139.
(11)
Мерките, предвидени в настоящия регламент, са в съответствие със становището на комитета, учреден съгласно член 127 от Регламент (ЕС) 2018/1139,
ПРИЕ НАСТОЯЩИЯ РЕГЛАМЕНТ:
Член 1 Предмет и приложно поле 1.
С настоящия регламент се определят правилата за експлоатация, свързани с използването на въздушното пространство, и изискванията към оборудването на въздухоплавателните средства, изисквано за безопасна и еднаква експлоатация в рамките на въздушното пространство на Единното европейско небе. 2.
Настоящият регламент се прилага за операторите на въздухоплавателни средства, посочени в член 2, параграф 1, буква б), подточки i) и ii) и член 2, параграф 1, буква в) от Регламент (ЕС) 2018/1139, които участват в общото въздушно движение и изпълняват полети към или в рамките на въздушното пространство на Единното европейско небе, или го напускат.
Член 2 Определения За целите на настоящия регламент за изпълнение се прилагат следните определения: 1) „орган за контрол на въздушното движение (орган за КВД)“ е общ термин, означаващ в различните случаи районен контролен център, орган за контрол на подхода или летищна контролна кула; 2) „услуга по осъществяване на линия за предаване на данни“ означава набор от свързани операции по управление на въздушното движение, подкрепен от комуникации по линия за предаване на данни въздух—земя, които имат ясно определена оперативна цел и започват и завършват при оперативно събитие; 3) „функциониране с изместена носеща честота“ означава случай, при който зададеното работно покритие не може да бъде осигурено от един-единствен наземен радиопредавател и, с цел да се сведат до минимум проблемите с радиосмущенията, сигналите от два или повече наземни радиопредавателя се изместват спрямо номиналната централна честота на канала.
(7) Решение за изпълнение (ЕС) 2019/2012 на Комисията от 29 ноември 2019 г. относно освобождаванията по член 14 от Регламент (ЕО) No 29/2009 на Комисията за определяне на изисквания за услугите по осъществяване на линия за предаване на данни за Единното европейско небе (ОВ L 312, 3.12.2019 г., стр. 95).